cyanic-selkie/wikianc huggingface dataset:
Զաքար Խաչատրյան
Կենսագրություն
Զաքար Խաչատրյանը ծնվել է 1924 թվականին Սիսիանի շրջանի Սառնակերտ գյուղում։ Մասնակցել է Հայրենական մեծ պատերազմին։ Սովորել է Գորիսի մանկավարժական տեխնիկումում, ապա՝ Երևանի երաժշտական ուսումնարանում, Փանոս Թերլեմեզյանի անվան գեղարվեստի ուսումնարանում և Երևանի գեղարվեստա-թատերական ինստիտուտում ։
1956 թվականին ավարտել է Լենինգրադի գեղանկարչության, քանդակագործության և ճարտարապետության ինստիտուտը՝ աշակերտելով ռուս անվանի վարպետներ Բորիս Յոգանսոնին և Ալեքսանդր Գերասիմովին։ 1960-1962 թվականներին կատարելագործվել է Մոսկվայի գեղարվեստի ակադեմիայում։ 1968 թվականից դասավանդել է Հայկական պետական մանկավարժական համալսարանում, 1981 թվականից՝ ամբիոնի վարիչ, 1984 թվականից՝ դեկան, 1986 թվականից՝ պրոֆեսոր։ ԽՍՀՄ և Հայաստանի նկարիչների միության անդամ է։
1962 թվականին Սիսիանում Զաքար Խաչատրյանի հիմնադրած մանկական գեղարվեստական դպրոցը կոչվել է նրա անունով։
Ցուցահանդեսներ
Գործերից պահվում են Մոսկվայի, Երևանի, Սանկտ Պետերբուրգի և այլ քաղաքների պատկերասրահներում ։
Ծանոթագրություններ
Կատեգորիա:Հայ նկարիչներ Կատեգորիա:1924 ծնունդներ Կատեգորիա:Փետրվարի 5 ծնունդներ Կատեգորիա:Սառնակունք գյուղում ծնվածներ Կատեգորիա:ՀՀ ժողովրդական նկարիչներ Կատեգորիա:Հայաստանի նկարիչների միության անդամներ Կատեգորիա:Սանկտ Պետերբուրգի գեղարվեստի ակադեմիայի շրջանավարտներ Կատեգորիա:Ռուս նկարիչներ Կատեգորիա:Երևան քաղաքում թաղվածներ Կատեգորիա:Խորհրդային նկարիչներ Կատեգորիա:ԽՍՀՄ նկարիչների միության անդամներ
Ֆլյաիշմարկտ
Ֆլյաիշմարկտ (Fleischmarkt` «մսի շուկա»), փողոց Ավստրիայի մայրաքաղաք Վիեննայի Ներքին քաղաք պատմական շրջանում   ։
Պատմություն
Ֆլյաիշմարկտը Ներքին քաղաքի ամենահին փողոցներից մեկն է։ Դրա մասին առաջին հիշատակությունն արվել է 1220 թվականին, երբ փողոցը հիշատակվել է որպես «carnifices Viennensis»: Այստեղ են տեղակայված Վիեննայի ամենահին մսի շուկան և մսի վաճառքի հնագույն տաղավարները ։
Միջնադարի և Նոր ժամանակների միջև ընկած շրջանում Ֆլյաիշմարկետ փողոցին սկսեցին վերագրել նաև մսի շուկային հարող, բայց մոտակա փողոցների ու նրբանցքների (Դրախենգասե, Պոստգասե, Վոլֆենգասե, Գրիխենգասե և Լիխտենշեգ) տները ։
1683 թվականին թուրքերի կողմից Վիեննայի երկրորդ շրջափակման ժամանակ Ֆլյաիշմարկտը սաստիկ տուժեց հրետակոծությունների հետևանքով ։
Երկար ժամանակ Ֆլյաիշմարկտում կարելի էր գնել ոչ միայն միս, այլ նաև փայտ։ Ավելի ուշ՝ 1742 թվականին փայտի շուկան տեղափոխվեց Ռոզաու շրջան։ 1759 թ.-ին Ֆլյաիշմարկտի խոշոր վերակառուցման արդյունքում հայտնաբերվեցին հռոմեական ժամանակաշրջանին վերաբերվող տարբեր առարկաներ և բազմաթիվ քարե դագաղներ ։
18-րդ դարում՝ Ավստրիայի և Վենետիկի միջև 1718 թվականին կնքված «Պասարովիցյան խաղաղություն» խաղաղության համաձայնագիրը կնքելուց հետո, Վիեննա են սկսում ժամանել հույներ, որոնց ձեռքում այն ժամանակ կենտրոնացած էր Բալկանների և Լիբանանի առևտուրը։ Շատ հույներ Վիեննայում սկսում են բնակություն հաստատել հենց Ֆլյաիշմարկտում, և այդ հանգամանքն իր արտացոլումն է գտնում փողոցի ընդհանուր տեսքի վրա։ Ի հայտ են գալիս բազմաթիվ հայտնի տեսարժան վայրեր՝ Գրիխենբայսլը (№ 11), հունական Երրորդություն եկեղեցին (№ 13), հույն առևտրական, բանկիր և բարոն Գեորգ Սիմոն ֆոն Սինի դեսպանի պալատը (№ 20-22): Միևնույն ժամանակ բազմաթիվ տներ, որոնք կառուցվել էին դեռ գոթական ոճով, վերակառուցման են ենթարկվում բարոկկոյի ոճով։ 19-րդ դարի սկզբին կառուցվում է փողոցի արևելյան կողմի մեծ մասը։ 1848-1849 թվականների հեղափոխության ժամանակ փողոցը կարճ ժամանակով անվանափոխվում է՝ դառնալով Բարիկադների փողոց ( «Barrikadenstraße»), սակայն 1862 թվականին այն կրկին ստանում է իր այժմյան Ֆլյաիշմարկտ անվանումը ։
20-րդ դարասկզբին Ֆլյաիշմարկտ փողոցում հայտնվում են մի քանի յուգենդ ոճի շենքեր (№ 1,3,5,7,14): 1913 թվականին Ֆլյաիշմարկտ փողոցը երկարում է՝ հասնելով Բաուերնմարկտ և Յուդենշտրասսե փողոցների հատման վայրը։ Դրանով հանդերձ տների հին համարակալումը պահպանվում է և հայտնվում են այնպիսի նոր հասցեներ, ինչպիսին է օրինակ՝ 1а: Այս ընդլայնման արդյունքում Ֆլյաիշմարկտ փողոցը հատվում է Ռոտենտուրմշտրասսեի հետ ։
Շենքեր և կառույցներ
Վիեննայի Ֆլյաիշմարկտ փողոցի հատկանշական շենքերն են
№ 1 (Ռոտենտուրմշտրասսե 20, Շտաիրերհոֆ 2)
1830 թվականին այս հասցեում նախկին քանդված տանը ապրել է կոմպոզիտոր Թեոդոր Կարայանը։ 1799 թվականից այդ տանը տեղակայված է եղել Յոհան Մեկեի երաժշտական և տպագրական հրատարակչությունը։ 1909 թ.-ից 1910 թվականներին ավստրիացի ճարտարապետ Արթուր Բարոնը շենքը վերակառուցել է Սեցեսիոնի ոճով։
№ 2 (Ռոտենտուրմշտրասսե 18, Քյոլներհոֆգասե 5)
Սկզբում շենքում տեղակայված է եղել «Ոսկե գայլի մոտ» պանդոկը, ավելի ուշ՝ «Ավստրիական բակ» հյուրանոցը (շենքը ոչնչացվել է 1945 թվականին)։
№ 5 (Գրեխենգասե 6)
Նախկինում «Շագանակագույն եղջերուի մոտ» գարեջրատուն, որտեղ այցելել է Բեթհովենը ։
№ 11 (Գրիխենգասե 9) «Կարմիր վիշապի մոտ»
1679 թվականին տանը տեղակայվել է Գրիհենբայսլ պանդոկը, որտեղ, համաձայն լեգենդի գրվել է «Օ՜, իմ սիրելի Ավգուստին» երգը։ Ի պատիվ այդ հանգամանքի, տան դիմերեսին կախված է երգի հեղինակի պատկերով խոշոր ցուցանակ։
№ 13 Երրորդության եկեղեցի
Այս հունական եկեղեցին կառուցվել է 1858 թվականին՝ Թեոֆիլ Հանսենի կողմից, ով Ռինգշտրասե փողոցի նախագծի հեղինակներից մեկն էր։ Շիանարարական աշխատանքներն իրականացվել են բարոն Գերոգ Սիմոն ֆոն Սինի գումարով, ով կամավոր նվիրատվություն է կատարել 70 հազար ֆլորին ։ Շենքն կառուցվել է բյուզանդական ոճով և ճոխ զարդարում ունի ինչպես ներսում, այնպես էլ դրսում։ 1963 թվականից եկեղեցին Ավստրիայի և Հունգարիայի հունական ուղղափառ եկեղեցու տաճար է դարձել ։
№ 15
Նկարիչ Մորից ֆոն Շվինդի հարազատ տունն է, ով Ֆրանց Շուբերտի ամենամոտ ընկերներից էր և այս տանը ապրել է մինչև 1828 թվականը։ Այստեղ նաև ապրել և մահացել է բանաստեղծ Հենրիխ Ջոզեֆ Կոլլինը ։
№ 24
Այս շենքում հաջորդաբար տեղակայվել են «Լոնդոն», «Սպիտակ գայլի մոտ» և «Ռաբլ» հյուրանոցները։ 1901 թվականից շենքում գործում է «Փոստ» հյուրանոցը։ 1762 թվականի հոկտեմբերի 6-ից մինչև 1763 թվականի հունվարի 1-ը «Սպիտակ գայլի մոտ» հյուրանոցում Վիեննա կատարած իր առաջին այցի ընթացքում բնակվել է Լեոպոլդ Մոցարտն իր երեխաների հետ։ 1830 թվականին Վիեննա կատարած երկրորդ այցի ժամանակ նույն հյուրանոցում է բնակվել նաև Շոպենը։ 1872 թ.-ից մինչև 1876 թվականները «Սպիտակ գայլի մոտ» հյուրանոց են այցելել Ֆերենց Լիստը և Ռիխարդ Վագները։ Այստեղ տեղակայված է եղել նաև կամերային օպերա ։
Ծանոթագրություններ
Կատեգորիա:Վիեննայի փողոցներ Կատեգորիա:Վիեննայի տեսարժան վայրեր
Ուեյդ Գայտոն
Ուեյդ Գայտոն (Wade Guyton, ), աբստրակցիոնիստ և մինիմալիստ նկարիչ։
Գայտոնը ծնվել է Համոնդում, բայց մեծացել է Լեյք Սիթիում։ Ավարտել է Թենեսի համալսարանը (1990-1995) և Հանթերի քոլեջը (1996-1998)։
Վերջին տարիներին նկարիչը հրաժարվել է քանդակագործությունից և կենտրոնացել է կտավներին նկարելու վրա, որը նա ստեղծում է համակարգչով և լայն ձևաչափով թանաքային տպիչով։ Նկարիչը ընտրում է մի թեմա, օրինակ՝ սև ուղղանկյուն, և այն տպում է կտավի վրա, որը պետք է թեքել, որպեսզի այն տեղավորվի տպիչի մեջ։ Աշխատանքի արդյունքում ի հայտ են գալիս ծալված ժապավեններ՝ շրջապատված երկու սև հարթություններով։ Չնայած գործընթացի միօրինակությանը՝ արդյունքը տատանվում է կախված այն բանից, թե տպիչում որքան թանաք է մնացել։ 2004 թվականին Գայտոնն սկսել է գեղանկարներ ստեղծել տպիչի միջոցով։ Դրանից առաջ նա էջեր էր տպում արվեստի հանդեսներից, դրա համար նաև տպիչ էր օգտագործում, բայց շատ ավելի փոքր չափսի։ Առևտրային հաջողությունները նրան թույլ են տվել ձեռք բերել ավելի թանկ սարքավորում։ Նրա գործերից մեկը ՝ սպիտակ տառերով Xs, ընդգրկվել է Ժամանակակից արվեստի թանգարանի «Ի՞նչ է գեղանկարը» ակնարկում՝ Սառա Մորիսի և Գաբրիել Օրոսկոյի աշխատանքների կողքին։
Արտաքին հղումներ
Կատեգորիա:20-րդ դարի ամերիկացի նկարիչներ Կատեգորիա:Ամերիկացի նկարիչներ
Վագրը թեյնիկում
«Վագրը թեյնիկում», 1972 թվականի հայտնի մուլտիպլիկացիոն կինոնկար՝ նկարահանված անգլիացի գրող Բետտի Յարդինի (1922-2006) համանուն հեքիաթի հիման վրա ԽՍՀՄ-ի «Київнаукфільм» կինոստուդիայում ։ Ֆիլմը լի է քնարականությամբ և պոեզիայով ։
Սյուժե
Մի անգամ մեծ ու համերաշխ ընտանիքը հավաքվել էր թեյ խմելու։ Նրանք ունեին սիրելի ճենապակե թեյնիկ։ Մայրիկը թխել էր տարատեսակ թխվածքաբլիթներ և գնում է թեյ դնելու։ Եվ հանկարծ նա տեսնում է վագրիկ թեյնիկի մեջ և մի փոքր կոպտորեն խնդրում նրան, որ դուրս գա, բայց նա չէր ցանկանում այդ անել։ Ընտանիքի մյուս անդամները նույնպես կոպտորեն խնդրում են դուրս գալ, միայն փաքրիկ աղջկան է հաջողվում համոզել վագրին, որովհետև նա մեղմաբար է խնդրում վագրին դուրս գալ թեյնիկից։
Քննադատների արձագանքը
1960-70-ական թվականների «Київнаукфільм»-ի լավագույն մուլտֆիլմերից են «Զրույց Իգորի արշավանքի մասին», «Կռունկ», «Տաք հաց», «Վագրը թեյնիկում», «Կախարդ Օխ», «Ուրախ ճուտիկ», «Տղան և ամպերը», «Անձրևանոցը որսի ժամանակ», «Մարդը և բառը», «Ինչպես են կազակները ազատում հարսին», «Հրավառություն», «Զարմանալի կատուն», «Կոլումբիացին հանգրվանեց ափի մոտ», «Ինչպես կանայք վաճառեցին ամուսիններին»։
Somebody That I Used to Know
Somebody That I Used to Know (ինչ-որ մեկին, որ ես գիտեմ), ավստրալիացի երգիչ Գոտյեի երգը նարզելանդացի Կիբրայի մասնակցությամբ։ 2011 թվականի ավարտին երգը գլխավորում են տարբեր երկրների երաժշտական հիթ շքերթները՝ Մեծ Բրիտանիա (4 շաբաթ № 1 UK Singles Chart), Ավստրիա (8 շաբաթ № 1), Բելգիա, Գերմանիա, Հոլանդիա, Դանիա, Նոր Զելանդիա , Լեհաստան (18 շաբաթ № 1) և այլն ։ ԱՄՆ-ում այն նույնպես առաջին հորիզոնականում էր, ոչ միայն Billboard Hot 100 չարթերում , այլ նաև այլ չարթերում՝ Alternative Songs (Modern Rock Tracks), Dance/Club Play Songs, Hot Dance Airplay, Dance/Mix Show Airplay, Hot Digital Songs, Rock Songs, Pop Songs, Adult Pop Songs, Triple A: Կանադայում երգն առաջին հորիզոնականում էր Canadian Alternative Rock և Canadian Hot 100 չարթերում и Canadian Hot 100 :
Արտաքին հղումներ
Կատեգորիա:2011 սինգլներ Կատեգորիա:Զուգերգեր Կատեգորիա:Billboard Hot 100 գլխավորած սինգլներ Կատեգորիա:Գրեմմի մրցանակակիր ձայնագրություններ Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Օնտարիոյի նկարիչների միություն
Օնտարիոյի նկարիչների միություն (Ontario Society of Artists), հիմնադրվել է 1872 թվականին։ Համարվում է Կանադայի ամենահին շարունակաբար գործող արվեստի հասարակությունը ։ Ընկերության երկու հիմնական խնդիրներն էին ստեղծել նահանգային պատկերասրահ և արվեստի դպրոց ։ Հիմնադիր գործադիրի կողմից կազմված նպատակների ցանկը ներառում էր նաև նահանգներում բնօրինակ արվեստի խթանումը և ամենամյա ցուցահանդեսների անցկացումը։ Հայտնի գործարար Ուիլյամ Հոլմս Հաուլենդը հրավիրվեց լինելու միության նախագահ ։
Պատկերասրահ
1900 թվականից միությունը ստեղծեց արվեստի թանգարան ։ Սկզբում այն կոչվում էր Տորոնտոյի արվեստի թանգարան, այժմ` Օնտարիոյի գեղարվեստի պատկերասրահ։ Թանգարանն իր հավաքածուի ցուցադրության համար 1910-1920 թթ. սկսեց օգտագործել Քոլեջ փողոցի վրա գտնվող Տորոնտոյի հանրային գրադարանը ։ Այդ ժամանակահատվածում կազմակերպված ամենամյա ցուցահանդեսները կազմակերպվում էին նաև գրադարանում։ 1920 թվականից միությունը սկսեց իր տարեկան ցուցադրությունները կազմակերպել Տորոնտոյի արվեստի նոր պատկերասրահում։
Արվեստի դպրոց
Միությունը մտահոգված էր Օնտարիոյում արվեստի կրթության բացակայությամբ։ Մեխանիկայի ինստիտուտը տրամադրում էր տեխնիկական դասընթացներ, սակայն արվեստի ուսուցումը սահմանափակվում էր անհատական դասերով ` կայացած նկարիչների տներում կամ ստուդիաներում։ 1876 թվականին միությունը ստացել է 1,000.00 դոլարի դրամաշնորհ, որի շնորհիվ վերանորոգվել է Արևմտյան Քինգ փողոցի 14 հասցեի վարձակալված տարածքը՝ ստեղծելու արվեստի դպրոցի դասարաններ՝ օգտագործելով որպես պատկերասրահներ։ Օնտարիոյի արվեստի դպրոցում 1876 թվականի հոկտեմբերի 30-ին անշուք դասասենյակներ բացվեցին, որտեղ ներգրավվեցին 25 ուսանողներ ։
Թեև դպրոցը շարունակում էր ծաղկել, ֆինանսական վիճակն անորոշ էր, քանի որ միությունը կառավարությունից չէր կարող ստանալ երկարաժամկետ ֆինանսավորում։ 1883 թվականին միության և կառավարության միջև նոր պայմանավորվածություն է ձեռք բերվել, որի արդյունքում դպրոցը տեղափոխվել է Սբ. Ջեյմս հրապարակի սովորական դպրոցի շենք, այժմ ` Ռայերսոնի համալսարան ։ 1884 թվականին միության և կառավարության միջև հարաբերությունները սառեցին և միության փոխնախագահ և Կանադայի թագավորական ակադեմիայի նախագահ Լուցիուս Ռիչարդ Օ'Բրիեն հրաժարական տվեց։
Մինչև 1890 թվական միությունը դադարեց ներգրավածությունը դպրոցի հետ ։ Միության ջանքերով ի վերջո հանգեցրեցին Օնտարիոյի արվեստի և դիզայնի համալսարանի ձևավորմանը։
Արվեստի խթանում
Հիմնադրումից ի վեր միությունը կազմակերպել է հանրային միջոցառումներ՝ ներկայացնելու Օնտարիոյի նկարիչներին և ձևավորելու ֆորում նոր ի հայտ եկող նկարիչների համար։ Միության անդամները նոր ի հայտ եկող արվեստագետների համար ունեին դասավանդման ծրագիր ։
Ցուցահանդեսներ
Միության առաջին ցուցահանդեսը տեղի է ունեցել 1873 թվականի ապրիլին՝ տորոնտո քաղաքի Ֆրեյսեր պատկերասրահում ։ Միությունը շարունակում է կազմակերպել ամենամյա և հատուկ միջոցառումներ ։
Արտաքին հղումներ
Կատեգորիա:Կանադայում հիմնված կազմակերպություններ Կատեգորիա:Արվեստի միություններ Կատեգորիա:1872 հիմնադրումներ Կանադայում
Վիլյամ I (Հոլանդիայի կոմս)
Վիլյամ I (Willem I van Holland, )՝ 1203 թվականից Հոլանդիայի դուքս։
Կենսագրություն
Վիլյամը մեծացել է Շոտլանդիայում։ 1189-1190 թվականներին հոր հետ մասնակցել է Խաչակրաց երրորդ արշավանքին, որի ժամանակ կոմս Ֆլորիս III-ը մահացել է (1190 թվականին, Անտիոքում)։ Վերադառնալով տուն, ապստամբել է եղբոր՝ Դիրկ VII-ի դեմ։ 1195 թվականին տարել է հաղթանակ, որից հետո հաշտվել է եղբոր հետ և դարձել Ֆրիսլանդիայի սինյոր, որը Հոլանդիայի դքսության մասերից մեկն էր։
1203 թվականին Հոլանդիան ժառանգեց Դիրկ VII-ի դուստր Ադան։ Վիլյամը սկսեց վիճարկել եղբոր աղջկա իրավունքները։ Սկսվեց քաղաքացիական պատերազմ, որը տևեց մի քանի տարի, որում Ադային և նրա ամուսին Լուի II-ին աջակցում էին Լիեժի և Ուտրեխտի եպիսկոպոսներն և Ֆլանդրիայի դուքսը։ Վիլյամի կողմից էին Բրաբանտի դուքսը և Հոլանդիայի բնակչության մեծ մասը։ 1206 թվականին ըստ պայմանագրի նա Բրյուգգեում Ադային և Լուին տվեց դուքսի տիտղոսներ և պայմանավորվեց, որ իրեն թողնում է Զելանդիան և Գերտրյոյդենբերգի մոտակայքի հողերը, սակայն իրականում շարունակեց գլխավորել ամբողջ դքսությունը։
Գործունեություն
Քանի որ Վիլյամը Վելֆերի կողմնակից էր, Սրբազան Հռոմեական կայսր Օտտոն IV-ը 1208 թվականին ճանաչեց նրա դքսությունը։ Սակայն 1214 թվականին Բուվինի մոտակայքում տեղի ունեցած ճակատամարտում Վիլյամն անցավ Ֆրիդրիխ II-ի կողմը։
Նա մասնակցել է Անգլիայի արքա Հովհան Անհողինի դեմ ֆրանսիական արշավանքին, Պրուսական խաչակրաց արշավանքին և Ալկասերի նվաճմանը։ Եվրոպայում նրան ճակատամարտերի ժամանակ իր հուսահատ պահվածքի համար անվանում էին «Վիլյամ Խելագար»։ Խաչակրաց հինգերորդ արշավանքի ժամանակ Վիլյամը նվաճում է Դամիետան։
Վիլյամ I-ի ղեկավարությամբ Հոլանդիայում ճահիճների չորացման համար սկսվեցին ոռոգման աշխատանքներ, ամբարտակների շինարարություն։
Վիլյամ I-ը քաղաքային իրավունքներ տվեց Գերտրյոյդենբերգին (1213 թ.), Դորդրեխտին (1217 թ.), Միդդելբուրգին (1220 թ.) և, հնարավոր է, Լեյդենին։ Սա նպաստեց առևտրի զարգացմանը։
Ընտանիք և երեխաներ
Վիլյամ I-ն ամուսնացել է երկու անգամ։ Առաջին անգամ 1197 թվականին Գելդերնի դուքս Օտտոն I-ի դստեր՝ Ադելաիդայի հետ ։ Ադելաիդան մահացել է 1218 թվականի փետրվարի 12-ին, երբ Վիլյամը մասնակցում էր Խաչակրաց արշավանքին։ Վերադառնալով 1220 թվականի հուլիսին, նա ամուսնացավ կայսր Օտտոն IV-ի այրի կին, դուքս Հենրիխ I-ի և Մատիլդա Ֆլանդրացու աղջիկ Մարիա Բրաբանտացու հետ։
Երեխաներ (առաջին կնոջից).
Ատտալոս (հրամանատար)
Ատտալոս, Փիլիպոս II Մակեդոնացու կարևոր պալատականներից մեկը։
Ազգակցական կապը Փիլիպոս II-ի հետ
Մ․թ․ա․ 338 թվականին Ատտալոսի եղբոր աղջիկը՝ Կլեոպատրան, որի խնամակալն Ատտալոսն էր, ամուսնացել է Փիլիպոս II-ի հետ։ Հիշատակություն կա, որ նա աղոթել է, որ Կլեոպատրան որդի պարգևի Փիլիպոսին, որը կդառնա նրա օրինական ժառանգը․ այդ ամենը դիտվել է որպես Ալեքսանդր Մակեդոնացուն ուղղված բացահայտ վիրավորանք։ Հենց այդ ժամանակ էլ տեղի ունեցած վիճաբանությունը դարձել է Ալեքսանդրի աքսորի գլխավոր պատճառներից մեկը․ նա աքսորվել է նախ Էպիրոս, ապա Իլլիրիա։
Մ․թ․ա․ 336 թվականին Փիլիպոս II Մակեդոնացին Ատտալոսին և Պարմենիոնին նշանակում է դեպի Փոքր Ասիա և Աքեմենյան Պարսկաստան ուղղված սպասվելիք արշավանքի հրամանատարներ։
Պավսանիասի բռնաբարություն
Ըստ Արիստոտելի՝ Ատտալոսը սեռական բռնություն է գործադրել Պավսանիասի հանդեպ, որը եղել է Փիլիպոս II-ի սիրեկաններից։ Դրա դրդապատճառն էր այն, որ Պավսանիասն անարգել էր Ատտալոսի՝ նույն անունը կրող մեկ այլ ընկերոջը (հնարավոր է նաև բարեկամի)՝ Պավսանիասին։ Այս դեպքից հետո Պավսանիասը իրականացրել է իր նախկին սիրեկանի՝ Փիլիպոս II-ի սպանությունը, քանի որ նա չէր պատժել Ատտալոսին իր արարքի համար։ Կա կարծիք նաև, որ այս սպանությունը իրականացվել է որրէ մեկի (հնարավոր Ալեքսանդրի մոր) պատվերով։
Մահապատիժ Ալեքսանդր Մակեդոնացու կողմից
Այն բանից հետո, ինչ Փիլիպոս II-ը սպանվում է, իսկ Ալեքսանդրը դառնում թագավոր (մ․թ․ա․ 336 թվականի հոկտեմբեր), նրա խորթ մայրը՝ Կլեոպատրա Էվրիդիկան, և վերջինիս երկու երեխաները սպանվում են (հնարավոր է Կլեոպատրան ինքնասպան է եղել իր երեխաների մահից հետո)։
Այս ամենից հետո Ատտալոսն այդ նամակները ներկայացնրել է Ալեքսանդրին՝ իր հավատարմությունը հայտնելով նրան, սակայն Ալեքսանդրը հրամայել է մահապատժի ենթարկել նրան իրեն հասցրած նախկին վիրավորանքների համար՝ հասնակալով նաև, որ նա կարող էր վրեժխնդիր լինել իրենից Կլեոպատրայի և նրա երեխաների սպանության համար։
Սորենժա
Սորենժա (Соренжа), գետ Ռուսաստանում, հոսում է Վոլոգդայի մարզում, Չերեպովեցկի շրջանում։ Գետաբերանը տեղակայված է Ռիբինսկի ջրամբարի ափում։ Գետի երկարությունը 14 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Երուսաղեմի պաշարում (1244)
Ընթացքը
Սուրբ Երկրի վրա խաչակրաց վեցերորդ արշավանքը գլխավորում էր Սրբազան Հռոմեական կայսրության կայսր Ֆրիդրիխ II Հոհենշտաուֆեն։ Նա իրեն հռչակեց Երուսաղեմի արքա, քանզի նրա կինը՝ Իոլանտա դե Բրիենը ժառանգել էր «Երուսաղեմի թագուհու» տիտղոսը իր մայր Մարիա Մոնֆերացուց։
Ֆրիդրիխի բանակի թվաքանակը և հեղինակությունը բավարար էր, առանց մարտի Երուսաղեմը, Բեթղեհեմը, Նազարեթը և մի շարք այլ տարածքներ ու բերդեր վերադարձնելու համար։ Այս տարածքները Ֆրիդրիխը վերադարձրեց Այուբյան սուլթան ալ-Քամիլի հետ կնքված պայմանագրով։ Սակայն Երուսաղեմը քրիստոնյաների տիրապետության տակ չէր կարող մնալ երկար ժամանակ, քանզի քրիստոնյաները շրջակայքում չունեին բավարար տարածքներ քաղաքի անվտանգությունը ապահովելու համար։
Այուբյաններն առաջարկեցին խորեզմշահերին վերադարձնել քաղաքը։ Պաշարման և քաղաքի հետագա հանձնման ժամանակ 1204 թվականի հուլիսի 15-ին խորեզմշահերն ամբողջովին ավերեցին Երուսաղեմը բացառությամբ սրբատեղիների, քաղաքից վերածելով ավերակի։ Երուսաղեմն այդ տեսքով հրապուրիչ չէր ոչ քրիստոնյաների, ոչ մուսուլմանների համար։ Այս արյունահեղությունը հրահրեց նոր արդեն Յոթերորդ խաչակրաց արշավանքի՝ Լուի IX սրբի նախաձեռնությամբ, սակայն այս արշավանքի արդյունքում խաչակիրները լուրջ հաջողության չհասան, բացի նրանից, որ խաչակիրների արդեն թուլացած հիմնական թշնամիներ խորեզմշահերը և Այուբյանները փոխարինվեցին ավելի հզոր՝ մամլուքներով։
Աղբյուրներ
Կատեգորիա:Երուսաղեմի թագավորության ճակատամարտեր Կատեգորիա:Խաչակրաց վեցերորդ արշավանքի ճակատամարտեր Կատեգորիա:Երուսաղեմի պաշարումներ Կատեգորիա:Խաչակիրների պաշարումներ Կատեգորիա:Քրիստոնյաների ջարդեր
Սան Ջովաննի Լիպիոնի
Սան Ջովաննի Լիպիոնի  ( San Giovanni Lipioni), կոմունա Իտալիայում, գտնվում է Աբրուցո մարզում՝ Կիետիի գավառում ։
Բնակչությունը կազմում է 271 մարդ։ Խտությունը՝ 34 մարդ/կմ²։ Տարածքը՝ 8 կմ²։ Փոստային ինդեքս 66050։ Հեռախոսային կոդ՝ (+39) 0873։
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Կլաուս Մայնե
Կլաուս Մայնե (Klaus Meine, ), գերմանացի ռոք երգիչ, կիթառիստ։ Գերմանական Սքորպիոնս խմբի վոկալիստ։
Մասնակցություն է ունեցել խմբի բոլոր ալբոմների ձայնագրություններին, չնայած այն բանի, որ Սքորփիոնսներին միացել է նրանց հիմանդրումից 4 տարի անց։ Խմբի անդամներից մեկի՝ Ռուդոլֆ Շենկերի հետ, Կլաուսը գրել է խմբի երգերի մեծ մասը, այդ թվում խմբի ամենահայտնի և հաջողված սինգլը՝ Wind of Change-ը ։
2006 թվականին, ըստ ամերիկյան Hit Parader ամսագրի, Մայնեն ընդգրկվել է այդ ժամանակի թոփ 100 լավագույն մետալ վոկալիստների ցանում՝ զբաղեցնելով 22-րդ հորիզոնականը ։ Մինչ «Scorpions»-ին միանալը Կլաուսը հանդես է եկել այլ խմբերում, որոնցից է «Copernicus»-ը, որի անդամն էր Ռուդոլֆի կրտսեր եղբայրը՝ Միհաիլ Շենկերը։
Արտաքին հղումներ
Կատեգորիա:Գերմանացի երգիչներ Կատեգորիա:Գերմանացի կոմպոզիտորներ
Մակերիկամային անբավարարություն
Մակերիկամային անբավարարություն, վիճակ, որի դեպքում մակերիկամները չեն արտադրում բավարար քանակի ստերոիդ հորմոններ, առաջնայնորեն՝ կորտիզոլ, բայց կարող է նաև խանգարված լինել ալդոստերոնի (միներալոկորտիկոիդ) արտադրությունը, որը կարգավորում է օրգանիզմում նատրիումի կոնցենտրացիան, կալիումի սեկրեցիան երիկամներով և ջրի հետներծծումը ։ Քանզի այս դեպքում մեզի միջոցով հիվանդը կորցնում է մեծ քանակով նարտիում, նրա մոտ մեծանում է պահանջը աղի սնունդի կամ աղի նկատմամբ ։
Ադիսոնի հիվանդությունը և մակերիկամների բնածին հիպերպլազիան կարող են դրսևորվել մակերիկամային անբավարարությամբ։ Բուժման բացակայության պարագայում մակերիկամային անբավարարությունը կարող է առաջացնել որովայնի ցավ, փսխում, մկանային թուլություն և հոգնածություն, դեպրեսիա, արյան ցածր ճնշում, քաշի կորուստ, երիկամային անբավարարություն, տրամադրության և անձի փոփոխություն և շոկ (մակերիկամային կրիզ) ։ Մակերիկամային կրիզը կարող է առաջանալ այն դեպքում, երբ մարդու օրգանիզմը ենթարկվի սթրեսի, օրինակ՝ որևէ պատահար, վնասվածք, վիրահատություն կամ ծանր վարակ։ Կրիզից հետո կարող է շատ արագ վրա հասնել մահը ։
Մակերիկամային անբավարարություն նաև կարող է առաջանալ, երբ հիպոթալամուսի կամ հիպոֆիզի կողմից խանգարվեն մակերիկամների ֆունկցիան վերահսկող հորմոնների արտադրությունը ։ Այս դեպքում մակերիկամային անբավարարությունը կոչվում է երկրորդային կամ երրորդային, և առաջանում է համապատասխանաբար կամ հիպոֆիզի կողմից ԱԿՏՀ-ի (ադրենոկորտիկոտրոպ հորմոն) արտադրության խանգարման պատճառով, կամ էլ հիպոթալամուսի կողմից ԿՌՀ-ի (կորտիկոտրոպ ռիլիզինգ հորմոն) արտադրության խանգարման հետևանքով ։
Տեսակներ
Տարբերում են մակերիկամային անբավարարության երեք հիմնական տեսակ։
Նշաններ և ախտանիշներ
Նշաններն ու ախտանիշներն են՝ հիպոգլիկեմիա, դիհիդրատացիա, քաշի կորուստ և ապակողմնորոշում։ Այլ ախտանիշներից են թուլության և հոգնածության զգացումը, գլխապտույտը, զարկերակային ցածր ճնշումը, որը ավելի է իջնում կանգնելիս (օրթոստատիկ հիպոտենզիա), սիրտանոթային կոլապսը, մկանային ցավը, սրտխառնոցը, փսխումը և դիարեան։ Այս խնդիրները կարող են զարգանալ աստիճանաբար և բավականին աննկատ։ Ադիսոնի հիվանդության դեպքում կարող է դիտվել մաշկի տեղային կամ էլ ամբողջ մարմնով մեկ հիպերպիգմենտացիաներ։ Բնորոշ նշաններն են մաշկի մգացումը (օրինակ՝ ափերի) և թշերի ներքին մակերեսի լորձաթաղանթի մգացումը։ Կարող են նաև առակ լինել խպիպ և վիտիլիգո ։ Էոզինոֆիլիան նույնպես հանդիպում է ։
Պատճառներ
Մակերիկամային սուր անբավարարության հիմնական պատճառները հանդիսանում են երկարատև կորտիկոստերոիդային թերապիայի կտրուկ դադարեցումը, Ուոթերհաուս-Ֆրիդերիխսենի համախտանիշը և սթրեսը՝ քրոնիկ մակերիկամային անբավարարություն ունեցող անձանց դեպքում ։ Վերջինս կոչվում է կրիտիկական հիվանդությունով պայմանավորված կորտիկոստերոիդային անբավարարություն։
Քրոնիկ մակերիկամային անբավարարության հիմնական պատճառներն են աուտոիմունային մակերիկամաբորբը (ադրենալիտ, Ադիսոնի հիվանդություն), պալարախտը (տուբերկուլոզ), ՁԻԱՀ-ը և մետաստատիկ համախտանիշը ։ Ավելի հազվադեպ հանդիպող պատճառներից են համակարգային ամիլոիդոզը, սնկային վարակները, հեմոքրոմատոզը և սարկոիդոզը ։
Աուտոմիուն ադրենալիտը կարող է լինել աուտոիմուն պոլիգլանդուլյար համախտանիշ տիպ 2-ի բաղկացուցիչ մաս, որը նաև կարող է ներառել տիպ 1 շաքարային դիաբետ, հիպերթիրոիդիզմ և վահանագեղձի աուտոիմուն հիվանդություն (որը նաև կոչվում է աուտոիմուն թիրեոիդիտ, Հաշիմոտոյի թիրեոիդիտ և Հաշիմոտոյի հիվանդություն) ։ Այս համախտանիշի հետ միասին նաև կարող է հանդիպել հիպոգոնադիզմ։ Վաղաժամ ձվարանային անբավարարությունը, ցելիակիան և աուտոիմուն գաստրիտը պերնիցիոզ անեմիայով նույնպես բավականին հաճախ են հանդիպում աուտոիմուն ադրենալիտով տառապող մարդկանց մոտ ։
Ադրենոլեյկոդիստրոֆիան նույնպես կարող է բերել մակերիկամային անբավարարության զարգացման ։
Մակերիկամային անբավարարություն կարող է առաջանալ, եթե պացիենտի մոտ կա կրանիոֆարինգիոմա, որը հանդիսանում է հյուսվածաբանորեն բարորակ ուռուցք, բայց կարող է մեխանիկական ճնշման ենթարկելով՝ ազդել հիպոֆիզի վրա՝ վնասելով վերջինիս, որն էլ կբերի երկրորդային մակերիկամային անբավարարության զարգացման։
Մակերիկամային անբավարարության պատճառները կարելի է բաժանել ըստ նրանց կորտիզոլի անբավարարություն առաջացնելու մեխանիզմի։ Դրանք են մակերիկամների դիսգենեզիան (գեղձը նորմալ կերպով չի ձևավորվել զարգացման ընթացքում), խանգարված ստերոիդոգենեզ (գեղձը առկա է, բայց բիոքիմիապես ընդունակ չէ սինթեզելու կորտիզոլ) կամ մակերիկամի քայքայում (հիվանդության հետևանքով վնասվում է գեղձային հյուսվածքը) ։
Մակերիկամների դիսգենեզիա
Այս խմբին պատկանող բոլոր պատճառները ունեն գենետիկական ձագում և հիմնականում շատ հազվադեպ են հանդիպում։ Դրանցից են SF1 տրանսկրիպցիոն գործոնի մուտացիաները, մակերիկամների բնածին հիպոպլազիան DAX-1 գենի մուտացիայի պատճառով և ԱԿՏՀ ընկալիչների գենի մուտացիաները (կամ այլ գեներ, օրինակ՝ եռակի A կամ Ալգրովի համախտանիշ)։ DAX-1 գենի մուտացիան կարող է ներառված լինել մի համախտանիշի մեջ, որի դեպքում լինում է նաև գլիցերոլ կինազի անբավարարություն՝ մի շարք այլ ախտանիշների հետ միասին ։
Խանգարված ստերոիդոգենեզ
Կորտիզոլի սինթեզի համար մակերիկամային գեղձերին հարկավոր է խոլեստերոլ, որը բիոքիմիական ռեակցիաների միջոցով վերածվում է ստերոիդային հորմոնների։ Խոլեստերոլի տեղափոխման հետ կապված խանգարումներ դիտվում են Սմիթ-Լեմլի-Օպիթզի համախտանիշի և ա-բետա-լիպոպրոտեինեմիայի դեպքում։
Սինթեզի հետ կապված խնդիրներից մակերիկամների բնածին հիպերպլազիան (ՄԲՀ) ամենահաճախ հանդիպողն է (տարբեր ձևերով․ 21-հիդրոքսիլազ, 17α-հիդրոքսիլազ, 11β-հիդրոքսիլազ և 3β-հիդրօքսիստերոիդ դեհիդրոգենազ), լիպոիդ ՄԲՀ, որը առաջանում է StAR-ի անբավարարության և միտոքոնդրիալ ԴՆԹ-ի մուտացիաների պատճառով ։ Որոշ դեղամիջոցներ ազդում են ստերոիդների սինթեզին մասնակցող ֆերմենտների վրա (օրինակ՝ կետոկոնազոլը), իսկ որոշները արագացնում են նրանց քայքայումը լյարդում (օրինակ՝ ռիֆամպիցին, ֆենիտոին) ։
Ռազմական հեղաշրջում Զիմբաբվեում (2017)
Ռազմական հեղաշրջում Զիմբաբվեյում, ռազմական հեղաշրջում, որը տեղի է ունեցել 2017 թվականի նոյեմբերի 14-ից մինչև նոյեմբերի 21-ը։ Հեղաշրջման հիմնական պատճառը փոխնախագահ Էմերսոն Մնանգագվայի և Զիմբաբվեի նախագահ Ռոբերտ Մուգաբեյի միջև ծագած հակամարտությունն է։ Հեղաշրջումը սկսվել է Զիմբաբվեի պաշտպանության ուժերի գնդապետ Կոնստանտինո Չիվենգայի միջամտության արդյունքում ։
Մակերիկամային անբավարարություն
Մակերիկամների քայքայում
Զարգացած երկրներում Ադիսոնի հիվանդության ամենատարածված պատճառը հանդիսանում է աուտոիմուն ադրենալիտը։ Մակերիկամների կեղևի աուտոիմուն բորբոքումը առաջանում է 21-հիդրոքսիլազ ֆերմենտի նկատմամբ ուղղված իմուն պատասխանի արդյունքում (այս երևույթը առաջին անգամ նկարագրվել է 1992 թվականին) ։ Սա կարող է հանդիպել ինչպես միայնակ, այնպես էլ աուտոիմուն պոիլէնդոկրին համախտանիշի (ԱՊՀ տիպ 1 կամ 2) կազմում, որի դեպքում կարող են ախտահարված լինել նաև հորմոն արտադրող այլ էնդոկրին գեղձեր, օրինակ՝ վահանագեղձ կամ ենթաստամոքսային գեղձ ։
Ռազմական հեղաշրջում Զիմբաբվեում (2017)
Համատեքստը
2017 թվականի հոկտեմբերի առաջին շաբաթում զգալի մեծացավ Զիմբաբվեի փոխնախագահ Էմերսոն Մնանգագվայի ու Զիմբաբվեի առաջին տիկին Գրեյս Մուգաբեի միջև լարվածությունը ։ Մնանգագվան Մուգաբայի դրածոն էր ու նրա դաշնակիցը1960-ական թվականներին ընթացող անկախության պատերազմի ժամանակներից ։ Էմերսոն Մնանգագավան 2017 թվականի օգոստոսին քաղաքական ցույցի ժամանակ հայտարարեց իր թունավորման մասին, որից հետո, օդային ճանապարհով, ստիպված էվակուացվեց Հարավային Աֆրիկայի հիվանդանոցներից մեկը՝ բուժման համար ։ Ընդ որում, Մնանգագվան նշեց իր հավատարմությունը իշխող՝ «Զիմբաբվեական աֆրիկյան ազգային միություն՝ հայրենասիրական ճակատ» կուսակցությանն ու նախագահ Մուգաբեյին՝ սուտ որակելով այն խոսակցությունները, որ Գրեյս Մուգաբեն պաղպաղակի օգնությամբ կազմակերպել է թունավորումը ։ Մնանգագվան, հայտնի է «Կոկորդիլոս» անվամբ, նա ղեկավարում է նույնանուն՝ «Կոկորդիլոսներ» խմբակցությունը, իսկ Գրեյս Մուգաբեն՝ Generation 40 խմբակցությունը։ Նրանք երկուսն էլ 2018 թվականի նախագահական ընտրությունների շեմին պայքարում են կուսակցությունում առավել վերահսկողություն ունենալու համար ։ Միևնույն ժամանակ 93-ամյա Մուգաբեն իշխում է մոտ 40 տարի։ Գալիք ընտրություններում Մուգաբեի հնարավոր հաղթանակի մասին Գրեյս Մուգաբեն ասել է, որ նրա «դին անգամ, որպես թեկնածու» կհաղթի ընտրություններում  ։
Մակերիկամային անբավարարություն
Մակերիկամների քայքայում
Մակերիկամների քայքայումը նաև կարող է լինել ադրենոլեյկոդիստրոֆիայի (ԱԼԴ) պատճառ, կամ երբ մակերիկամները ներառված են մետաստազավորման մեջ (քաղցկեղային բջիջների տարածում մարդու օրգանիզմում բուն քաղցկեղից հեռու, հատկապես թոքերում), հեմոռագիաների (օրինակ՝ Ուոթերհաուս-Ֆրիդերիխսենի համախտանիշ կամ հակաֆոսֆոլիպիդային համախտանիշ), որոշակի ինֆեկցիաների (տուբերկուլոզ, հիստոպլազմոս, կոքցիդիոիդոմիկոզ) կամ աբնորմալ սպիտակուցների կուտակման հետևանքով՝ ամիլոիդոզ ։
Ռազմական հեղաշրջում Զիմբաբվեում (2017)
Համատեքստը
Ֆելեկեզելա Մֆոկոն՝ Զիմբաբվեի երկրորդ փոխնախագահը, քննադատեց Մնանգագվային, հայտարարելով, որ Մնանգագվայի մեկնաբանությունները՝ օգոստոսյան միջադեպի մասին, միտված են թուլացնելու երկիրը, նախագահի իշխանությունը ու պառակտել կուսակցությունը, քանի որ բժիշկները եկել են այն եզրակացության, որ թունավորումը պայմանավորված է եղել փչացած սննդամթերքով ։ 2017 թվականի հոկտեմբերի 6-ին Գրեյս Մուգաբեն ելույթ ունենալով Հարարեում, որի ժամանակ խոսում էր երիտարդների իրավունքների ու հնարավորությունների մասին, դուրս եկավ նախօրոք գրված տեքստի շրջանակից, և հայտարարեց, որ իր կողմնակիցները մշտապես սպառնալիքներ են ստանում, այն մասին, որ եթե Մնանգագվան չփոխարինի Մուգաբեյին, իրենց կսպանեն։ Նա նաև նշել է, որ փոխնախագահին աջակցող ֆրակցիան պատրաստում է պետական հեղաշրջում։ Նա հրապարակայնորեն հերքեց իր կապը թունավորման հետ և հռետորական ձևով ասաց. «Ինչո՞ւ պետք է սպանեմ նրան։ Ես՝ նախագահի կինն եմ։ Ո՞վ է Մնանգագվան, ո՞վ է նա» ։
Bésame mucho
«Bésame mucho», բոլերո ոճով իսպաներեն երգ՝ գրված 1940 թվականին մեքսիկուհի Կոնսուելո Վելասկեսի կողմից։ Այդ ստեղծագործությունը դարձավ XX դարի ամենահայտնի երգերից մեկը։ Գոյություն ունեն այդ երգի հարյուրավոր կատարումներ (այդ թվում և տարբեր լեզուներով) և գործիքային տարբերակներ։
Մակերիկամային անբավարարություն
Ախտաֆիզիոլոգիա
Գլյուկոկորտիկոիդների անբավարարությունից կարող է զարգանալ հիպոնատրեմիա։ Գլյուկոկորտիկոիդների ցածր քանակը բերում է համակարգային հիպոտենզիայի (կորտիզոլի ազդեցություններից մեկը անոթների ծայրամասային դիմադրության բարձրացումն է), ինչը բերում է կարոտիսային սինուսում և աորտայի աղեղում գտնվող զարկերակային բարոռեցեպտորների ձգման նվազեցման։ Սա բերում է անտիդիուրետիկ հորմոնի կենտրոնական սեկրեցիայի վրա թափառող և լեզվաըմպանային նյարդերի տոնիկ ճնշող ազդեցության նվազման, ինչն էլ բերում է այդ հորմոնի քանակի շատացման, ինչն էլ համապատասխանաբար կբերի երիկամներում ջրի պահման և հիպոնատրեմիայի։
Ռազմական հեղաշրջում Զիմբաբվեում (2017)
Համատեքստը
Նոյեմբերի 4-ին ցույցի ժամանակ նախագահ Մուգաբեն առաջին անգամ հրապարակայնորեն քննադատեց Մնանգագվային, մինչդեռ առաջին տիկինը նրան անվանել էր «հեղաշրջման հրահրող» և «վախկոտ» ։ Նոյեմբերի 6-ին Մուգաբեն Մնանգագվային հեռացրեց փոխնախագահի պաշտոնից ։ Տեղեկատվության նախարար Սայմոն Հայա-Մոյոյի հայտարարությունում նշվում էր, որ Մնանգագվան «հետևողականորեն և համառորեն, անհարգալից վերաբերմունք, ստախոսություն ու անվստահելիություն» է ցուցաբերել ։ Դրանից հետո Մնանգագվան փախավ երկրից, խոստանալով վերադառնալ ու կոչ արեց կուսակցության անդամներին հեռացնել նախագահին ։ Մուգաբեյին հասցեագրված իր հայտարարության մեջ, նա նշեց, որ կուսակցությունը «ձեր և ձեր կնոջ սեփականությունը չէ, որպեսզի ձեր կամակատարները անեն այն ամենն, ինչ ձեզ հարմար է» ։ Մինչդեռ, Մնանգագվայի կողմնակիցներից մոտ հարյուրը, Գրեյս Մուգաբեյի հրամանով, ենթարկվեցին կարգապահական պատժամիջոցների ։
Մնանգագվայի հեռացումը, ըստ էության Գրեյս Մուգաբեյին թողեց, որպես Ռոբերտ Մուգաբեյի միակ ժառանգ ։ Մնանգագվան, 1980 թվականի անկախությունից ի վեր, Մուգաբեյի քաղաքական վերջին դաշնակիցներից մեկն էր, ով աջակցություն էր ստանում զիմբաբվեական բանակի մի քանի գնդապետների կողմից։ Նա կարծում էր, որ երկիրը պետք է կառավարեն միայն ազատագրական պատերազմի վետերանները, որոնց թվում Գրեյս Մուգաբեն չէր մտնում ։ Թեև Մուգաբեյի իշխանությունը հենվում էր զինվորական վերնախավի վրա, սակայն վերջին մի քանի տարիների ընթացքում նրանք պարբերաբար հեռացրեց հին վետերաններին՝ կուսակցական կարևոր  պաշտոններից։ Նրանց տեղը գրավեցին ռազմական փորձ չունեցող ավելի երիտասարդ պաշտոնյաներ ։ Այդ քայլը շատ ռիսկային էր, քանի որ Գրեյս Մուգաբեն դարձել էր հակասական կերպար Զիմբաբվեում, ով չէր կարողանում մեծ աջակցություն ստանալ կուսակցության վետերանների կողմից ։
Նոյեմբերի 13-ին Զիմբաբվեի պաշտպանության ուժերի հրամանատար, գնդապետ Կոնստանտինո Չիվենգան հրավիրեց մամուլի ասուլիս, կարդալով հայտարարություն, որում նախորդող իրադարձություններն անվանեց «դավաճանական նենգություն»՝ հայտարարելով, որ զինվորականները «կմիջամտեն, առանց երկմտելու» այս դժվարին պահերին զիմբաբվեական հեղափոխության հիշատակի պահպանման համար, եթե կուսակցության շարքերի մաքրումը ազատագրական պատերազմի վետերաններից չդադարի։ Չիվենգան կոչ արեց զիմբաբվեացիներին իրականացնել իրենց ժողովրդավարական իրավունքը և մասնակցություն ունենալ 2017 թվականի դեկտեմբերին կուսակցական ժողովին, որպեսզի աքսորեն «հակահեղափոխականներին»։ Նա նաև նշեց, որ ներկուսակցական պայքարը ու մաքրումները հանգեցրեցին «տառապանքների»՝ կապված տնտեսական ճգնաժամի հետ, որի պատճառով «երկրում վերջին հինգ տարիների ընթացքում չի երևում ոչ մի նշանակալի առաջընթաց»  ։
Իրադարձությունը
Նոյեմբերի 14-ին զինվորական զրահապատ մեքենաները հայտնվել են Զիմբաբվեի մայրաքաղաք Հարարեյի դարպասների մոտ, իսկ հետո ավտոշարասյունը անցել է քաղաքով ։ Հենց այդ օրը Կուդզանայ Չիպանգան՝ իշխող կուսակցության երիտասարդական լիգայի և Գրեյս Մուգաբեյի դաշնակիցը , հայտարարեց, որ իր ընկերների հետ «պատրաստ է մահանալ», սակայն կփորձի խանգարել բանակին՝ հեռացնել Մուգաբեյին ու նշանակել նոր նախագահ ։ Չիպանգան հայտարարել է, որ, եթե գնդապետները դժգոհ են Մուգաբեյի կառավարումից, թող հրաժարական տան ու դառնան քաղաքական գործիչներ ։ Ցերեկը Մուգաբեն ներկա է գտնվել Զիմբաբվեի նախարարների կաբիներտի ամենշաբաթյա նիստին, ինչից հետո Սայմոն Հայա-Մոյոն մեղադրեց գնդապետ Չիվենգային դավաճանության ու ապստամբության նախապատրաստման մեջ ։ Հենց այդ երեկո զինվորականները վերահսկողության տակ են վերցրել Զիմբաբվեի կենտրոնական հեռուստաընկերությունը, հայտնելով աշխատակիցներին, որ անհանգստության կարիք չկա։ Նա նշել է, որ բանակը ուղղակի իրենց պաշտպանում է ։ Զինվորների խոսքով, այդ գործողությունների պատճառը եղել է կենտրոնական հեռուստաընկերության կողմից Չիվանգայի հայտարարության մերժումը ։
Հենց այդ օրը Զիմբաբվեական ազգային-ազատագրական պատերազմի վետերանների ասոցիացիայի գլխավոր քարտուղար՝ Վիկտոր Մատեմադանդան հրապարակայնորեն կոչ արեց Մուգաբեյին հրաժարական տալ, հայտարարելով, որ զինվորականների գործողություններն ի շահ երկրի են, իսկ ներկայացուցիչ Քրիս Մուցվանգվան բարձր գնահատեց նրանց ռեժիմի «անարյուն ուղղումը» ։ Զիմբաբվեի հեռարձակվող ընկերությունը ընդհատեց իր հեռարձակումները՝ Կուդզանայա Չիպանգիի հայտարարությունը հեռարձակելու համար, որտեղ նա ներողություն խնդրեց զինվորներից՝ իր նախկին խոսքերի համար, հատկապես նշելով, որ դա անում է առանց պարտադրանքի ։ Որոշ տվյալներով, Մնանգագվան արտաքսումից վերադարձել է Զիմբաբվե, որպեսզի ղեկավարի կառավարությունը ։ Այդ ժամանակ, իր և ընդդիմադիր կուսակցությունների միջև բանակցություններ սկսվեցին՝ ժամանակավոր կառավարության ձևավորման համար ։ Հարարե վերադարձավ նաև Մուգաբեյի գլխավոր քննադատ, ընդդիմադիր և Զիմբաբվեի նախկին վարչապետ Մորգան Ցվանգիրան, ով բուժվում էր քաղցկեղից Մեծ Բրիտանիայում ու Հարավային Աֆրիկայում  ։ Իր առաջին ճառում նա ասաց, որ «Զիմբաբվեի շահերից է բխում Ռոբերտ Մուգաբեյի անմիջական հրաժարականը», որից հետո պետք է անցկացվեն «արդար, ազատ ընտրություններ»  ։ Բանակցություններ էին ընթանում Մուգաբեյի և զինվորների միջև, որի արդյունքում, ըստ որոշ տվյալների, Մուգաբեն հրաժարվել է հանձնել իշխանությունը  ։ Նոյեմբերի 16-ին Մուգաբեն անսպասելի դուրս է եկել կալանքից, ժամանելով կառավարության շենք, Չիվենգայի հետ բանակցությունների համար, որին ներկա էր նաև պաշտպանության և պատերազմի վետերանների նախարար Նոսիվիվե Մապուսա-Նկակուլան և ՀԱՀ-ի պետական անվտանգության նախարար՝ Բոնգանի Բոնգոն, Մուկոնորիի հայրը, Զիմբաբվեի պաշտպանության նախարար Սիդնեյ Սեկերամայնը և Զիմբաբվեի պետական անվտանգության ու նախագահական ադմինիստրացիայի նախարար Կեմբո Մոհադին    ։
Հաջորդ օրը՝ նոյեմբերի 17-ին Մուգաբեն ռազմական հեղաշրջումից հետո առաջին անգամ հայտնվեց հանրության առջև՝ ներկա գտնվելով Զիմբաբվեի բաց համալսարանի ավարտական արարողությանը  ։ Ծափահարությունների ներքո նախագահը հայտարարեց դիպլոմների հանձնման արարողությունը սկսելու մասին, ինչից հետո, ինչպես թվացել է լրագրողներին, նախագահը քնել է ։ Այդ ժամանակ, զինվորականները պետական ԶԼՄ-ներով հայտարարեցին, որ բանակցությունները դեռ շարունակվում են և իրենք հասել են «զգալի առաջընթացի»  ։ Քրիս Մուցվանգվայի խոսքերով, Մուգաբեն խնդրել է զինվորականներին պահպանել իր իշխանությունը «ևս մի քանի օր կամ մի քանի ամիս» ։ Այդ ժամանակ, որոշ տվյալներով, կուսկացությունում քննարկվում էր Մուգաբեյին իմպիչմենտ հայտարարելու հարցը, եթե վերջինս կամավոր հրաժարական չտա  ։ Մինչդեռ, կուսակցության տարածաշրջանային բաժանմունքների 10-ից առնվազն 8-ը քվեարկեցին այն բանի օգտին, որ Մուգաբեն հրաժարվի նախագահի ու կուսակցության քարտուղարի պաշտոնից  ։ Հենց այդ օրը տեղի ունեցավ վետերանների ասոցացիայի առաջնորդների մամլո ասուլիսը, որտեղ Մուցվանգվան կոչ արեց «բոլոր զիմբաբվeացիներին» ցույց կազմակերպել` նշելով, որ ոստիկանությունն ու զինվորականների չեն ձերբակալի ցուցարարներին, իսկ «խաղը ավարտված է։ Ամեն ինչ արված է, ամեն ինչ ավարտված է… Գնդապետները կատարեցին հիասքանչ աշխատանք» ։
Մակերիկամային անբավարարություն
Ախտաֆիզիոլոգիա
Ի տարբերություն միներալոկորտիկոիդային անբավարարության, գլյուկոկորրտիկոիդային անբավարարությունը չի առաջացնում նատրիումի բացասական բալանս (փաստացի կարող է առաջանալ դրական նատրիումային բալանս) ։
Ռազմական հեղաշրջում Զիմբաբվեում (2017)
Իրադարձությունը
Նոյեմբերի 22-ին խորհրդարանի խոսնակ Ջեյմոբ Մուդենդան մամլո ասուլիսի ժամանակ հաղորդեց այն մասին, որ իշխող կուսացկությունը նախագահի պաշտոնում է առաջադրել Մնագագվային և իր երդումնակալության արարողությունը տեղի է ունենալու նոյեմբերի 24-ին ։
Մակերիկամային անբավարարություն
Ախտորոշում
Մակերիկամային անբավարարության համար ամենալավ ախտորոշիչ մեթոդը հանդիսանում է ԱԿՏՀ ստիմուլյացիոն թեստը․ այնուամենայնիվ, եթե կա կասկած, որ պացիենտը տառապում է սուր մակերիկամային կրիզով, ապա պետք է սկսել անհետաձգելի բուժումը ներերակային կորտիկոստերոիդներով և չպետք է բուժումը հետաձգել հետազոտություններ իրականացնելու համար, քանզի պացիենտի առողջական վիճակը կարող է կտրուկ վատանալ և շատ շուտ բերել մահվան, եթե չիրականացնի կորտիկոստերոիդներով փոխարինող թերապիա։
Եթե կան հետագայում ԱԿՏՀ ստիմուլյացիոն փորձ իրականացնելու պլաններ, ապա բուժումը պետք է սկսել դեքսամետազոնով, քանզի այն միակ կորտիկոստերոիդն է, որ չի ազդում այս հետազոտության արդյունքների վրա ։
Ռազմական հեղաշրջում Զիմբաբվեում (2017)
Ծանոթագրություններ
Կատեգորիա:2017 քաղաքականությունում
Մակերիկամային անբավարարություն
Ախտորոշում
Եթե կրիզի ժամանակ չի իրականացվել, ապա հետագայում պետք է կատարել հետևյալ լաբորատոր հետազոտությունները՝ կորտիզոլի մակարդակ, շիճուկային ԱԿՏՀ, ալդոստերոն, ռենին, կալիում և նատրիում։ Մակերիկամների կառուցվածքային խնդիրները ճշտելու համար կարելի է կատարել մակերիկամների ՀՇ հետազոտություն։ Հիպոֆիզում խնդիրներ կասկածելու դեպքում ցուցված է հիպոֆիզի ՄՌՇ հետազոտություն։ Միևնույնն է, հիպոթալամուս-ադենոիիպոֆիզար-մակերիկամային ուղու լիարժեք ֆունկցիոնալությունը ստուգելու համար պետք է իրականացնել ԱԿՏՀ ստիմուլյացիոն փորձ, ԿՌՀ ստիմուլյացիոն փորձ և անգամ ինսուլինի տոլեռանտության փորձ։ Ադիսոնի հիվանդության կասկածի դեպքում պետք է ստուգել 21-հիդրոքսիլազ ֆերմենտի նկատմամբ հակամարմինների առկայությունը արյան շիճուկում։
Bésame mucho
Պատմություն
Բառացի թարգմանաբար «bésame mucho» արտահայտությունը կլինի «համբուրիր ինձ շատ»։ Կոնսուելոն պատմում է, որ երգը նա գրել է այն ժամանակ, երբ դեռևս իր կյանքում ոչ ոքի հետ համբուրված չի եղել։ Նա ոգեշնչվել է «Quejas, o la Maja y el Ruiseñor» օպերայի արիայից, որի հեղինակն է իսպանացի կոմպոզիտոր Էնրիկե Գրանադոսան։
Երգն առաջինը ձայնագրել է տենոր Էմիլիո Տուերոն (es:Emilio Tuero)։ Սա բոլոր ժամանակների ամենաշատ ձայնագրված երգն է։ Աշխարհահռչակ շատ երգիչ-երգչուհիներ են կատարել այս ստեղծագործությունները ։
Նույնիսկ խորհրդային ամենահայտնի մուլտֆիլմում՝ «Դե, սպասիր»-ում, 14-րդ թողարկման մեջ հնչում է այս երգը Կլաուս Վունդեռլիխի վերադաշնակմամբ։
2007 թվականին ջազային տրոմբոնահար Steve Wiest-ը վերեմշակեց այս երգն ու օգտագործեց «Maynard Ferguson» կենսագրական ֆիլմում՝ The One and Only Maynard Ferguson:
Հետաքրքիր փաստեր
2009 թվականից «Բեսամե մուչո» երգն ընտրվել է որպես Մեխիկո քաղաքի պաշտոնական նշանաբան։
Արտաքին հղումներ
Կատեգորիա:Փոփ երգեր Կատեգորիա:1940 հիմնադրումներ
Մակերիկամային անբավարարություն
Բուժում
(Կարգավորելու համար նատրիումի, կալիումի մակարդակը և մեծացնելու համար երիկամներում ջրի հետներծծումը)
Արտաքին հղումներ
Կատեգորիա:Մակերիկամի ֆունկցիայի բնածին խանգարում Կատեգորիա:Մակերիկամ Կատեգորիա:Ներզատաբանություն Կատեգորիա:Ներզատական համակարգ Կատեգորիա:Ներզատիչ գեղձեր Կատեգորիա:Ներզատական հիվանդություններ
Գրիգոր Հարությունյան (այլ կիրառումներ)
Գրիգոր Հարությունյան անունը կարող է վերաբերել հետևյալ անձանց.
Կումայրի ՖԱ
Կումայրի Ֆուտբոլային Ակումբ (Kumayri FC), հայկական ֆուտբոլային ակումբ՝ Շիրակի մարզի Գյումրի քաղաքում։
Ակումբը հիմնադրվել է 1992 թվականին և հանդես է եկել Հայաստանի Առաջին խմբում։
1997 թվականին ակումբը կազմալուծվել է և այլևս ֆուտբոլային գործունեությամբ չի զբաղվել ։
Արտաքին հղումներ
Կատեգորիա:Ֆուտբոլային ակումբներ ըստ հիմնադրման տարեթվի Կատեգորիա:Հայկական ֆուտբոլային ակումբներ
Աքայացիներ
Աքայացիներ, հին հունական ցեղեր։ Հիշատակվում են Հոմերոսի «Իլիական»-ում։ Բնակվել են Հունաստանի Թեսալիա երկրամասում, իսկ մ. թ. ա. II հազարամյակի սկզբին՝ նաև Պելոպոնես թերակղզում, Եգեյան ծովի կղզիներում։ Մ. թ. ա. 17-16-րդ դարերին աքայացիներն ստեղծել են պետություններ՝ Միկենք, Պիլոս և այլն։ Մ. թ. ա. 13-րդ դարի կեսին, տրոյական պատերազմից հետո, աքայացիներ թուլացել են։ Մ. թ. ա. 12-րդ դարում նրանց երկրամասերն են ներխուժել դորիացիներն ու հունական ուրիշ ցեղեր։ Աքայացիների մի մասը ստիպված հեռացել է Փոքր Ասիա, Կիպրոս և այլ կղզիներ։
Մ. թ. ա. 12-րդ դարի եգիպտական աղբյուրները հիշատակում են այսպես կոչված՝ «ծովի ժողովուրդներին», որոնց մեջ նաև աքայացիներին։ Պելոպոնեսում մնացած աքայացիներն ամփոփվել են թերակղզու հյուսիսում՝ Կորնթոսի ծոցի ափերին, ուր և հիմնել են Աքայան։ Մ. թ. ա. 8-րդ դարի այս մարզից գաղթած ցեղերը հարավ Իտալիայում հիմնել են խոշոր քաղաքներ՝ Սիբարիսը, Կրոտոնը։
Աքայացիները վերստին նշանավոր դեր են խաղացել մ. թ. ա. 280 թվականին, երբ Աքայա մարզի քաղաք-պետությունները միավորվել են Աքայական միության մեջ՝ համատեղ պայքարելով մակեդոնական և հռոմեական նվաճողների դեմ։ Հռոմը մ. թ. ա. 146 թվականին պարտության է մատնել Աքայական միությանը, իսկ Օգոստոս կայսեր օրոք (մ. թ. ա. 27-մ․ թ․ 14) ստեղծվել է հռոմեական նահանգ՝ Աքայա անունով, որն ընդգրկել է հռոմեացիների նվաճած Հունաստանի ամբողջ տարածքը, բացառյալ Թեսալիան, Ակարնանիան և Ետոլիան։
Կատեգորիա:Հին Հունաստանի ցեղեր Կատեգորիա:Փոքր Ասիա
Իսպանիայի ազգային պարկերի ցանկ
Իսպանիայում կան թվով 15 ազգային պարկեր, տասը Պիրենեյան թերակղզում, իսկ հինգը Կանարյան և Բալեարյան կղզիներում։ Դրանք տեղակայված են Իսպանիայի տասնյոթ ինքնավար մարզերից տասներկուսում։ Ամենաշատ ազգային պարկերը Կանարյան կղզներում են, չորսը՝ Անդալուզիաում, Կաստիլիա-Լա Մանչայում, և ևս երկուսը Կաստիլիա և Լեոնում։ Իսպանիայի Բասկերի Երկիր, Լա Ռիոխա, Մուրսիա, Նավառա և Վալենսիա հինգ ինքնավար մարզերը ազգային պարկեր չունեն։
Արտաքին հղումներ
Կատեգորիա:Ազգային պարկերի ցանկեր Կատեգորիա:Իսպանիայի աշխարհագրություն Կատեգորիա:Իսպանիայի ազգային այգիներ
Լեդի Լիլիթ
Լեդի Լիլիթ, անգլիացի նկարիչ-պրեռաֆայելիտ Դանթե Գաբրիել Ռոսսետտիի կտավը, որն ի սկզբանե նկարվել է 1866-1878 թվականներին։ Բնորդուհին Ֆաննի Կորնֆորտն էր, սակայն 1872-1873 թվականներին, երբ բնորդուհի է դարձել Ալեքսա Ուայլդինգը, նկարիչը վերանկարել է այն ։
Նկարում պատկերված է Ադամի առաջին կինը` Լիլիթը, «ամենակարող և չար սատանան» ։ Ենթադրություն կա, որ Ռոսսետտին պատվիրատուի՝ Ֆրեդերիկ Լեյլանդի խնդրանքով վերանկարել է բնորդուհու դեմքը ։ Լեյլանդի մահից հետո նկարը գնել է Սամուել Բենքրոֆտ կրտսերը՝ պրեռաֆայելիտների՝ Մեծ Բրիտանիայից դուրս գտնվող ամենախոշոր հավաքածուի տերը։ Բենկրոֆտը 1935 թվականին նկարը հանձնել է Դելավերի գեղարվեստի թանգարան ։
Ռոսսետտիի 1867 թվականի ակվարելը՝ «Լեդի Լիլիթ»-ի՝ Ֆաննի Կոնֆորտի պատկերով պատճենը, գտնվում է Մետրոպոլիտեն թանգարանում ։
Տեղեկություն նկարի մասին
Ռոսսետտիի օգնականը` Հենրի Տրեֆֆի Դաննը, պատմել է, որ կտավի նկարման վերջին փուլում կար գունային ֆոն, որի համար նրանք մեծ զամբյուղներով վարդեր են բերել Ջոն Ռյոսկինի պարտեզից․ ենթադրվում է, որ հենց Դաննը, ոչ թե Ռոսսետտին է ավելի ուշ գունամատիտով թղթի վրա վերստեղծել «Լեդի Լիլիթի» պատկերը, որը այժմ պահպանվում է Մետրոպոլիտեն թանգարանում ։
Արվեստաբանները նշում են, որ նկարում սիմվոլիզմի կիրառումը՝ սպիտակ վարդեր, որոնք խորհրդանշում են զգայական սերը, արտացոլված է նաև գեղանկարչության ավանդույթը, որի ժամանակ Եվայի հայտնվելուց վարդերը դառնում են կարմիր, ստորին աջ անկյունում կակաչը մարմնավորում է քունը, մոռացումը, Լիլիթի թախծոտ ու ծույլ բնույթը, հայելու դիմաց դրված մատնոցուկները կարող են խորհրդանշել կեղծավորությունը ։
Նկարում Լիլիթը կենտրոնացած է իր սեփական գեղեցկության վրա և հագնված է ոչ թե ավանդական ձգող վիկտորիանական կորսետ, այլ ազատ հագուստ ։ Այս պլանում հատուկ խորհրդանիշ են իրենցից ներկայացնում վարսերը։ Իր «The Power of Women’s Hair in the Victorian Imagination» գրքում Էլիզաբեթ Ջիթերը գրում է, որ նկարում որքան շատ տեղ և ուշադրություն է հատկացվում մազերի պատկերմանը, այնքան ավելի ուժեղ է նկարի սեռական ենթատեքստը․ ժողովրդական ավանդությունում, գրականությունում և հոգեվերլուծությունում փարթամ խիտ մազերը ուժեղ գրավչության և անգամ անբարոյականության նշան են ։ Բացի այդ, սոնետի տողերում Ջիթերը տեսնում է կրտմանը հղում կատարելը․ "Lo! as that youth's eyes burned at thine, so went Thy spell through him, and left his straight neck bent And round his heart one strangling golden hair."
Ռոսսետտիի սոնետներ
1865 թվականից մինչև 1870 թվականը Ռոսսետտին աշխատում էր «Սիբիլլա Պալմիֆերա» կտավի վրա, որի բնորդուհին կրկին Ալեքսա Ուայդինգն էր։ Նկարը վաճառվել է Ջորջ Ռեյին, նրա պատճենն իր համար պատվիրել է նաև Ֆրեդերիկ Լեյլանդը, բայց այն մնացել է անավարտ ։ «Palmifera» խոսքերը նշանակում են «արմավենի տանողը»․ մոդելի ձեռքում պատկերված է արմավենու տերև։ Արմավն ու թիթեռները կարող են խորհրդանշել հոգևոր սկիզբ, իրենց մեջ ծաղկային սիմվոլիզմ են կրում կարմիր վարդերը և կակաչները ։
Նկարի շրջանակին գրված է Ռոսսետտիի հեղինակային «Հոգու գեղեցկություն» սոնետը, իսկ «Լեդի Լիլիթ»-ի շրջանակում՝ մեկ այլ սոնետ։ Նկարների և սոնետների զույգն առաջին անգամ Ալջերնոն Չարլզ Սուինբերնի հետ միասին հրատարակվել են 1868 թվականին։ 1870 թվականին բանաստեղծությունները հրատարակվել են Ռոսսետտիի «Սոնետներ նկարների համար» հավաքածուում։ 1881 թվականին Ռոսսետտին սոնետը «Լիլիթ»-ից վերանվանել է «Մարմնի գեղեցկություն» և հրատարակել է երկու սոնետ «Կյանքի տուն» գրքում՝ դրանով իսկ ուղղակիորեն միավորելով կոնտրաստային մի քանի ստեղծագործություններ ։
Նկարի մասնակցությամբ ցուցահանդեսներ
Գնելուց հետո Ֆրեդերիկ Լեյլանդը նկարը Ռոսսետտիի այլ 5 կանացի դիմանկարների հետ պահել է իր գրասենյակում ։ 1892 թվականի մայիսի 28-ին Քրիստիս աճուրդում ամերիկացի հավաքորդ Սամուել Բենքրոֆտ կրտսերը 525£-ով վերագնել է «Լեդի Լիլիթ»-ը, նույն ժամանակ նա ձեռք է բերել Ռոսսետտիի ևս չորս աշխատանք՝ դառնալով պրեռաֆայելիտների՝ Մեծ Բրիտանիայից դուրս գտնվող ամենախոշոր հավաքածուի տերը։ 1935 թվականին Բենկֆորտը նկարը հանձնել է Դելավերի գեղարվեստի թանգարանին ։
1883 թվականին նկարը ցուցադրվել է Լոնդոնում, իսկ 1892 թվականին՝ Ֆիլադելֆիայում։ 20-րդ և 21-րդ դարերում նկարը եղել է արտասահմանյան ցուցահանդեսներում՝ Ռիչմոնդում (1982), Տոկիոյում (1990), Բիրմինգհեմում, Ուիլյամստաունում (2000), Լոնդոնում, Լիվերպուլում և Ամստերդամում (2003) ։ 2012 թվականին ստեղծագործությունը ցուցադրվել է Թեյթ բրիտանական պատկերասրահում, 2013 թվականին՝ Վաշինգտոնի Արվեստի ազգային պատկերասրահում ։
Խմելյովկա (Մեծ Յուգի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։